Maissitärkkelys

Maissitärkkelys on maissista valmistettua tärkkelystä. Maissitärkkelystä käytetään sakeuttamisaineena nestemäisissä ruuissa, kuten kastikkeissa, mehuissa ja kiisseleissä sekä myös sidosaineina lääkkeissä. Sitä käytetään joskus jauhojen sijaan, koska se muodostaa läpinäkyvän sekoituksen samean sijaan. Maissitärkkelyksen keksijänä pidetään Thomas Kingsfordia, joka kehitti aineen 1840-luvulla ja perusti sittemmin suureksi kasvaneen tärkkelystehtaan.

Myös kauppanimillä maizena ja maisena tunnettu maissitärkkelys on maissinjyvistä saadusta ydinjauhosta erotettua, tummaa tai vaaleaa tärkkelysjauhoa. Se sekoitetaan ruokaan samalla tavoin kuin perunajauho eli ensin pieneen määrään kylmää vettä ja sitten tämä seos varovasti ja koko ajan sekoittaen kuuman ruoan sekaan.

Lähteet

Aiheesta muualla 
Fineli: Maissitärkkelys 

Maissivalmisteet
Ruoka-ainekset
Sakeuttamisaineet
Seulonnan keskeiset artikkelit